Program Penyelidikan Auroral Aktif Frekuensi Tinggi

Program Penyelidikan Auroral Aktif Frekuensi Tinggi (bahasa Inggeris: High Frequency Active Auroral Research Program, HAARP) adalah sebuah program penyelidikan ionosferik bersama Tentera Udara Amerika Syarikat, Tentera Laut Amerika Syarikat, Universiti Alaska dan Agensi Projek Penyelidikan Termaju Pertahanan (DARPA). Ia bertujuan untuk menganalisa ionosfera dan menyiasat potensi untuk membangunkan teknologi peningkatan ionosferik untuk kegunaan pengawasan dan komunikasi radio (seperti mengesan peluru berpandu).

Program HAARP menggunakan sebuah kemudahan utama di Artik, dikenali sebagai Stesen Penyelidikan HAARP, sebuah tapak milik Tentera Udara A.S berdekatan Gakona, Alaska.

Tujuan
Ionosfera yang terletak antara atmosfera dan magnetosfera mempunyai profil yang berubah-ubah bergantung dalam skala minit, jam, hari, musim dan tahun; profilnya semakin rumit semakin mendakit lokasi kutub-kutub magnet Bumi yang menzahirkan aurora hasil pertembungan dengan medan magnet Bumi. Udara lapisan ini terlalu nipis untuk diskuat belon penyukat dan terlalu tebal untuk dikesan satelit pemerhati, maka HAARP mengisi kekurangan ini melaui pemancaran gelombang radio dalam julat 2–10 MHz  dengan kuasa yang lebih serta sinaran frekuesni tinggi (HF) yang lebih jelas.

Penyelidikan dalam kawasan ini juga termasuk:

 Pemerhatian garisan plasma
 Pemerhatian pancaran elektron yang disimulasikan
 Penyelidikan pemanasan frekuensi giro 
 Pemerhatian "sebaran F" (F-spread - pengaburan gema gelombang radio dalam ionosfera hasil ketumpatan elektron tidak seragam dalam Lapisan F)
 Pemerhatian teja udara 
 Pemerhatian gemerlapan hasil haba (heating induced scintillation)
 pemerhatian penjanaan frekuensi gelombang sangat rendah (very low frequency) dan terlampau rendah (extremely low frequency)
 pemerhatian radio meteor
 Impak hujan meteor kepada ionosfera
 Tindak balas dan pemulihan ionosfera selepas didedahkan kepada angin suria dan ribut geomagnet
 Kesan gangguan ionosfera terhadap mutu isyarat satelit dalam Sistem Kedudukan Sejagat
 Penghasilan awan plasma berketumpatan tinggi di atmosfera atas Bumi
 Pengimejan bawah tanah.

 Instrumentasi dan pengendalian 
Alatan yang paling utama dalam kemudahan besar ini ialah Alatan Penyelidikan Ionosfera (Ionospheric Penyelidikan Instrument, IRI), suatu transmiter radio bergeganti fasa berfrekuensi dan berkuasa tinggi dengan set 180 antena yang disusun dalam unit kelompok 12x15 dalam segi empat sama berkeluasan ."Opportunities for High-Power, High-Frequency Transmitters to Advance Ionospheric/Thermospheric Research: Report of a Workshop", National Academies Press. National Academy of Sciences, Engineering, and Medicine. 2014. Dicapai pada 8 Februari 2017"Ionospheric Manipulation Made Easy", Abe Streep. Popular Science Jld. 273, No. 1. Julai 2008. Dicapai pada 8 Februari 2017  Alatan IRI digunakan untuk menggerakkan satu bahagian ionosfera buat sementara waktu. Kajian penelitian mengenai bahagian yang digerakkan ini memberikan maklumat penting demi memahami proses ionosfera semulajadi dalam atmosfera Bumi.

 Rujukan 

 Bacaan lanjut 

Paten
 C. W. Hansell (1945)."Communication system by pulses through the Earth", .
 R. L. Tanner (1965). "Extremely low-frequency antenna", .
 G. F. Leydorf  (1966). "Antenna near field coupling system", .
 B. J. Eastlund (1987). "Method and apparatus for altering a region in the Earth's atmosfera, ionosfera, and/or magnetosfera", .
 B. J. Eastlund (1991). "Method for producing a shell of relativistic particles at an altitude above the earths surface", .

 Pautan luar 


 HAARP executive summary
 GoogleMaps satellite image of HAARP

Category:Pengubahan cuaca
Category:Fizik plasma
Category:Plasma angkasa